**Vebinari za maturante**

 U sklopu aktivnosti Informativnog centra i Euroguidance centra, **Fondacije Tempus** u oktobru su planirane sledeće aktivnosti za učenike:

 **Vebinar: Prepoznaj svoje jake strane**

U okviru ovog interaktivnog predavanja učenici imaju priliku da opišu svoje veštine, radne navike, osobine i interesovanja i da saznaju kako da ih povežu sa različitim zanimanjima, radnim mestima i studijskim programima.
Vebinar se održava u **četvrtak**, **15. oktobra**, sa početkom u **12.30** i trajaće do **13.15**. Za prijavu za učešće na vebinaru potrebno je popuniti kratak [registracioni formular](https://euroguidance.us7.list-manage.com/track/click?u=160b389ec82d8eebafe729d53&id=2877338cfd&e=463fa507ce), a rok za prijavu je **14. oktobar** u **15 časova**.

**Vebinar: Baza obrazovnih mogućnosti u Srbiji – Obrazovanje.rs**

Vebinar ima za cilj da informiše buduće srednjoškolce i studente, njihove roditelje, nastavnike i stručne saradnike u školama, o bazi obrazovnih mogućnosti [www.obrazovanje.rs](https://euroguidance.us7.list-manage.com/track/click?u=160b389ec82d8eebafe729d53&id=fa07120538&e=463fa507ce). Ova nekomercijalna baza sadrži podatke o svim akreditovanim studijskim programima i visokoškolskim ustanovama, kao i srednjim školama u Republici Srbiji, te može služiti kao izvor informacija pri donošenju odluke o nastavku školovanja. Tokom vebinara će biti prikazano kako se baza može pretraživati po različitim kriterijumima.
Vebinar se održava u **četvrtak, 29. oktobra** sa početkom u **16 časova**, a za prijavu je potrebno popuniti kratak [registracioni formular](https://euroguidance.us7.list-manage.com/track/click?u=160b389ec82d8eebafe729d53&id=fdd6bdf791&e=463fa507ce" \t "_blank) do **29. oktobra u podne**.